ম্যাজিক: আ ফ্যান্টাস্টিক কমেডি

ম্যাজিক: আ ফ্যান্টাস্টিক কমেডি  হল ইংরেজ লেখক জি কে চেস্টারটনের লেখা ১৯১৩ সালের একটি কমেডি নাটক। একজন জাদুকর, একজন তরুণী, যে বিশ্বাস করে সে (জাদুকর) সত্যিই জাদুকর, আর তার অহংকারী ভাই যে সবকিছু যুক্তি দিয়ে ব্যাখ্যা করে, তাদের মধ্যকার দ্বন্দ্বকে কেন্দ্র করে নাটকের কাহিনী আবর্তিত হয়।যখন জাদুকর এমন সব কৌশল করতে শুরু করে যা ভাইটি ব্যাখ্যা করতে পারে না, তখন সে পাগল হয়ে যেতে শুরু করে।তরুণী এবং অন্য চরিত্ররা- একজন ধনী ডিউক, একজন পারিবারিক ডাক্তার এবং একজন স্থানীয় ধর্মযাজক- তার পাগলামী নিরাময়ের আশায় জাদুকরকে বোঝানোর চেষ্টা করে যেন তিনি তার কৌশলগুলো কীভাবে করেছেন সেটা যেন প্রকাশ করেন।

জর্জ বারনার্ড শ কয়েক বছর ধরে চেস্টারটনকে নাটক লেখার জন্য পিড়াপিড়ি করার পর নাটকটি লেখা হয়েছিলো, তিনি বিশ্বাস করতেন চেস্টারটনের রচনাশৈলী মঞ্চে সফল হবে।কেনেল্ম ফসের প্রযোজনায়, নাটকটি লন্ডনের দ্য লিটল থিয়েটারে নভেম্বরের ৭ তারিখ প্রথম প্রদর্শিত হয়েছিলো আর দর্শকদের কাছ থেকে ইতিবাচক সাড়া পেয়েছিলো; কথিত আছে যে, নাটকের প্রথম পরিবশনার পর থিয়েটারের প্রবেশকক্ষে একজন অতি উৎসাহী দর্শক চেস্টারটনের উপর প্রায় হামলে পড়েন।সমালোচকদের পর্যালোচনাও একইভাবে ইতিবাচক ছিল, প্রশংসিত হয় চেস্টারটনের নাটকীয় প্রভাবের জন্য সংগীতের পরিবর্তে রঙের ব্যবহারকে বেছে নেয়া এবং তার এমন আবহ তৈরি করার সক্ষমতা যা পুরো নাটক জুড়ে অশুভ ভাবের উদ্রেক করে।

নাটকটি সফল হয় এবং বছরের শেষে প্রকাশিত হয়েছিলো, যদিও চেস্টারটন নিজে লাভের খুব কম অংশই দেখেছিলেন।এটা যুক্তরাজ্য ও যুক্তরাষ্ট্রে শতাধিকবার পরিবেশিত হয়।এই সফলতা সত্ত্বেও, ম্যাজিক কে চেস্টারটনের "একমাত্র নাটক বলা হয়, কারণ তার অন্যান্য প্রকাশিত মঞ্চের কাজের মধ্যে নাটক কম ছিল; তার অন্য নাটকগুলোর মধ্যে  মাত্র একটি তার জীবদ্দশায় মঞ্চস্থ হয়েছিল।